CELEX: C2006/131/53
Language: da
Date: 2006-06-03 00:00:00
Title: Sag C-119/06: Sag anlagt den  28. februar 2006  — Kommissionen for De Europæiske Fællesskaber mod Den Italienske Republik

3.6.2006   
            
            
               DA
            
            
               Den Europæiske Unions Tidende
            
            
               C 131/29
            
         Sag anlagt den 28. februar 2006 — Kommissionen for De Europæiske Fællesskaber mod Den Italienske Republik
   (Sag C-119/06)
   (2006/C 131/53)
   Processprog: italiensk
   Parter
   
      Sagsøger: Kommissionen for De Europæiske Fællesskaber (ved X. Lewis, som befuldmægtiget, og avvocato M. Mollica)
   
      Sagsøgt: Den Italienske Republik
   Sagsøgerens påstande
   
               —
            
            
               Det fastslås, at Den Italienske Republik har tilsidesat sine forpligtelser i henhold til Rådets direktiv 92/50/EØF (1) af 18. juni 1992 om samordning af fremgangsmåderne ved indgåelse af offentlige tjenesteydelsesaftaler, og særligt dets artikel 11, 15 og 17, eftersom regionen Toscana og samme regions Aziende Sanitarie har indgået en regional rammeaftale af 11. oktober 1999 om udførelsen af medicinsk transport med Confederazione delle Misericordie d'Italia, den toscanske afdeling af ANPAS — det regionale toscanske udvalg og CRI (italiensk Røde Kors) — herefter har forlænget denne rammeaftale ved aftaleprotokol af 28. marts 2003 og endeligt i april 2004 på baggrund af den regionale beslutning nr. 379 af 19. april 2004 har indgået en ny rammeaftale, der, idet den fortsætter forholdet til de ovennævnte sammenslutninger, tildeler dem driften af de pågældende tjenesteydelser for perioden fra januar 2004 til december 2008.
            
         
               —
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen gør gældende, at ovennævnte aftaler om tildelingen af omtvistede tjenesteydelser udgør offentlige tjenesteydelsesaftaler, hvis tildeling er sket under tilsidesættelse af fællesskabsretlige regler om offentlige kontrakter, idet den er udført direkte og uden nogen form for udbud.
   
      (1)  EFT L 209 af 24.7.1992, s. 1.